 Z  á  p  i  s  n  i  c  a

z rokovania Komisie na vyhodnotenie vyhlásenej elektronickej aukcie konanej dňa 19.10.2026, zriadenej podľa § 8aa ods. 4 písm. b) 
 zákona č. 278/1993 Z. z. o správe majetku štátu v znení neskorších predpisov
Priebeh rokovania

Komisia Okresného úradu Trenčín na vyhodnotenie výsledkov vyhlásenej elektronickej aukcie na prevod vlastníctva nehnuteľného majetku štátu v dočasnej správe Okresného úradu Trenčín, nachádzajúceho sa v k.ú. Trenčín, obec Trenčín, zapísaného na LV č.6547 v katastri nehnuteľností vedenom Okresným úradom Trenčín, katastrálny odbor, a to
· stavby garáž, súp.č.3818, postavenej na pozemku KN-C parc.č.1627/511, spoluvlastnícky podiel 1/1,

bola menovaná Opatrením prednostu Okresného úradu Trenčín JUDr. Petra Paráka, č. OÚ-TN-OO-2026/005888 – 20 zo dňa 22. 09. 2026, a to v nasledovnom zložení:

· predseda komisie:
JUDr. Peter Filo
· členovia:

Ing. Jana Hôrková
Ing. Ľubica Pilátová

Ing. Daniela Machavová
RNDr. Natália Škvarková


Nakoľko ide o nehnuteľný majetok v dočasnej správe Okresného úradu Trenčín, ktorý neslúži a ani v budúcnosti nebude slúžiť správcovi na plnenie úloh v rámci predmetu jeho činnosti alebo v súvislosti sním, Okresný úrad Trenčín nevydal rozhodnutie o prebytočnosti a začal s týmto nehnuteľným majetkom nakladať ako s prebytočným majetkom štátu.

Ing. Juraj Talian, PhD., Hrobákova 13, 851 02 Bratislava, znalec zapísaný v zozname znalcov, tlmočníkov a prekladateľov, ktorý vedie Ministerstvo spravodlivosti Slovenskej republiky v odbore Stavebníctvo, odvetvie Odhad hodnoty nehnuteľností a Pozemné stavby, evidenčné číslo znalca: 914986, vyhotovil znalecký posudok č. 38/2026 zo dňa 05. 07. 2026 a stanovil všeobecnú hodnotu nehnuteľnosti sumou 25.579,99 Eur, zaokrúhlene 25.600,- Eur. Primeraná cena predmetnej nehnuteľnosti bola Okresným úradom Trenčín stanovená na 25.600,- Eur.

Nehnuteľný majetok bol ponúknutý v registri ponúkaného majetku štátu na prevod správy v súlade § 8 ods. 1 zákona č. 278/1993 Z. z. o správe majetku štátu v  znení  neskorších predpisov. Dňa 22. 07. 2026 bola zverejnená  ponuka v danom registri, lehota na doručenie ponúk začala plynúť dňa 23. 07. 2026 a lehota na doručenie ponúk uplynula dňa 21. 08. 2026. Žiaden správca sa v stanovenej lehote neprihlásil a neprejavil záujem o ponúkaný majetok štátu.


Ponukové konanie na predmetný nehnuteľný majetok bolo neúspešné, preto začal Okresný úrad Trenčín v súlade s § 8aa zákona č. 278/1993 Z. z. o správe majetku štátu v znení neskorších predpisov uskutočňovať vyhlásenie elektronickej aukcie, keďže všeobecná hodnota predmetných nehnuteľností bola stanovená sumou nad 10.000,- Eur.


Dňa 27. 08. 2026 bolo zverejnené v registri ponúkaného majetku štátu, v časti elektronické aukcie, oznámenie o vyhlásení elektronickej aukcie na odplatný prevod predmetného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 28. 08. 2026 a uplynula dňa 28. 09. 2026. Primeraná cena predmetnej nehnuteľnosti bola Okresným úradom Trenčín stanovená na 25.600,- Eur, výška finančnej zábezpeky bola určená sumou 2.500,- Eur.

Na zverejnenú ponuku Okresného úradu Trenčín boli v stanovenej lehote, t.j. do 28. 09. 2026 doručené tri ponuky.

Zasadnutie komisie bolo stanovené na deň 30. 09. 2026. 
Na začiatku zasadnutia komisie jej predseda JUDr. Peter Filo oboznámil členov komisie s dôvodmi zriadenia komisie. Jej úlohou bolo vyhodnotiť cenové ponuky záujemcov na prevod vlastníctva nehnuteľného majetku štátu nachádzajúceho sa v k. ú. Trenčín.

Komisia Okresného úradu Trenčín na vyhodnotenie vyhlásenej elektronickej aukcie predmetného nehnuteľného majetku štátu sa oboznámila so Znaleckým posudkom č. 38/2026, vo veci stanovenia odhadu všeobecnej hodnoty nehnuteľností zo dňa 05. 07. 2026, vyhotoveným Ing. Jurajom Talianom, PhD., Hrobákova 13, 851 02 Bratislava, znalec zapísaný v zozname znalcov, tlmočníkov a prekladateľov, ktorý vedie Ministerstvo spravodlivosti Slovenskej republiky v odbore Stavebníctvo, odvetvie Odhad hodnoty nehnuteľností a Pozemné stavby, evidenčné číslo znalca: 914986.


Všeobecná hodnota predmetnej nehnuteľnosti bola v Znaleckom posudku č. 38/2026, vyhotovenom Ing. Jurajom Talianom, PhD. určená na sumu 25.579,99 Eur, zaokrúhlene 25.600,- Eur, ktorá je podľa § 8a ods. 3 zákona č. 278/1993 Z. z. o správe majetku štátu v znení neskorších predpisov cenou primeranou.

Komisia Okresného úradu Trenčín na vyhodnotenie vyhlásenej elektronickej aukcie predmetného nehnuteľného majetku štátu za osobnej prítomnosti všetkých jej členov skonštatovala, že obálky otvárané predsedom komisie JUDr. Petrom Filom spĺňali náležitosti vyhlásenej elektronickej aukcie, boli doručené v stanovenej lehote, pred otváraním boli zalepené a finančné zábezpeky od všetkých záujemcov boli zložené na určený účet Ministerstva vnútra SR v stanovenej lehote, t.j. do 28. 09. 2026.

Cenové ponuky záujemcov boli nasledovné:

· Eduard Malatinec, bytom Trenčín, cenová ponuka vo výške 25.600,- Eur, cenová ponuka bola doručená dňa 14. 09. 2026, finančná zábezpeka zložená dňa 25. 09. 2026,
· Janka Tureková, bytom Trenčín, cenová ponuka vo výške 26.000,- Eur, cenová ponuka bola doručená dňa 25. 09. 2026, finančná zábezpeka zložená dňa 23. 09. 2026,
· Peter Lexman, bytom Soblahov, cenová ponuka vo výške 25.700,- Eur, cenová ponuka bola doručená dňa 24. 09. 2026, finančná zábezpeka zložená dňa 20. 09. 2026.

Komisia Okresného úradu Trenčín na vyhodnotenie vyhlásenej elektronickej aukcie predmetného nehnuteľného majetku štátu cenové ponuky záujemcov akceptovala, nakoľko boli doručené v lehote a za podmienok určených vo vyhlásení elektronickej aukcie.

Listami zo dňa 02. 10. 2026 a následne aj prostredníctvom aukčného systému po začiatku prípravného kola elektronickej aukcie boli jednotliví záujemcovia vyzvaní na účasť v elektronickej aukcii s uvedením podrobných informácií o priebehu a základných technických podmienkach elektronickej aukcie.
Záujemcovia boli v uvedenom liste a následne aj prostredníctvom aukčného systému po začiatku prípravného kola elektronickej aukcie informovaní o tom, že elektronická aukcia bude prebiehať v dvoch kolách:

· 1.kolo – tzv. prípravné kolo, termín jeho konania je od 12. 10. 2026 do 19. 10. 2026 (dňa 19. 10. 2026 v čase do 09.00 hod).

· 2.kolo – samotná elektronická aukcia – termín jej konania bol stanovený na deň 19. 10. 2026 so začiatkom o 09.00 hod.

Súčasne boli záujemcom v súlade s § 8ab ods. 2 zákona č. 278/1993 Z. z. oznámené nasledovné skutočnosti:

a) východisková cena elektronickej aukcie bola stanovená na sumu 26.000,- Eur, slovom dvadsaťšesťtisíc eur. Ide o najvyššiu cenovú ponuku ponúknutú v rámci vyhlásenia elektronickej aukcie. Minimálna suma o ktorú bude možné zvýšiť v priebehu elektronickej aukcie cenovú ponuku oproti predchádzajúcej cenovej ponuke, bola určená na 500,- Eur,

b) informácie týkajúce sa použitého elektronického zariadenia, ktoré bude vykonávať elektronickú aukciu a podmienky a špecifikácie technického pripojenia k nemu,

c) termín a trvanie  elektronickej aukcie – uskutoční sa dňa 19. 10. 2026 o 09.00 hod., bude trvať 1 hodinu, prebiehať bude na web stránke: https://minv-aukcie.proebiz.com/, elektronická aukcia sa skončí dňa 19. 10. 2026 v čase o 10.00 hod.,

d) čas o ktorý sa predlžuje skončenie elektronickej aukcie po prijatí cenovej ponuky, bol stanovený na 5 minút.


Elektronická aukcia sa uskutočnila dňa 19. 10. 2026 so začiatkom o 9.00 hod, skončila sa dňa 19. 10. 2026 o 10.40 hod. Posledné ponúknuté ceny jednotlivých záujemcov boli nasledovné:

· Janka Tureková





– cenová ponuka vo výške 32.000,- Eur

· Peter Lexman





– cenová ponuka vo výške 31.500,- Eur
· Eduard Malatinec




– cenová ponuka vo výške 29.000,- Eur

Záver:



Komisia Okresného úradu Trenčín na vyhodnotenie výsledkov vyhlásenej elektronickej aukcie na prevod vlastníctva nehnuteľného majetku štátu v dočasnej správe Okresného úradu Trenčín, nachádzajúceho sa v k.ú. Trenčín, obec Trenčín, zapísaného na LV č.6547 v katastri nehnuteľností vedenom Okresným úradom Trenčín, katastrálny odbor, a to stavby garáž, súp.č.3818, postavenej na pozemku KN-C parc.č.1627/511, spoluvlastnícky podiel 1/1, vzhľadom na výsledok vyhlásenej elektronickej aukcie odporúča prednostovi Okresného úradu Trenčín JUDr. Petrovi Parákovi, aby Okresný úrad Trenčín podľa § 11 zákona č.278/1993 Z. z. o správe majetku štátu v znení neskorších predpisov uzatvoril s p. Jankou Turekovou kúpnu zmluvu o prevode vlastníctva predmetného nehnuteľného majetku štátu v dočasnej správe Okresného úradu Trenčín za kúpnu cenu 32.000,- Eur
JUDr. Peter Filo, predseda komisie, v.r.
Ing. Jana Hôrková, člen komisie, v.r.
Ing. Ľubica Pilátová, člen komisie, v.r.
RNDr. Natália Škvarková, člen komisie, v.r.

Ing. Daniela Machavová, člen komisie – neprítomná, RD
